Қазақ тілі Apple-дің арқасында мықты болады
"Қазақ тілі Apple-дің арқасында мықты болады" | "https://abai.kz/post/153072"
TITLE: Қазақ тілі Apple-дің арқасында мықты болады
URL: https://abai.kz/post/153072
META: "Қазақ тілі Apple-дің арқасында мықты болады" | "https://abai.kz/post/153072"
DATE: 07.06.2022
AUTHOR(s): Айбар Олжаев
TOTAL WORDS: 134
TEXT: Мәңгілік өлмейтін статус алды. Қазақ тілі Apple-дің арқасында мықты дамитын болады Қазақ тілі енді ешқашан өлмейтін болды және барлық дағдарысты еңсеріп шықты. Себебі, әлемдік бизнес процесстерде қазақ тілін елеу, санасу трендтері басталып кетті. Apple өзінің IOS операциялық жүйесіне қазақ тілін системалық тіл қылып енгізіп отыр. АҚШ ішкі жалпы өнімінің 6 пайызын беріп отырған Apple әлемде Saudi Aramcoдан кейінгі ең қымбат компания. Ал Iphone - ең атаулы смартфон. Қазақ тілінің оған ілінуі - оның болашағына деген халықаралық сенімнің белгісі. Жалпы, мамыр-маусым айлары қазақ тіліне көптеген жақсы жаңалықтар алып келді. Apple-ді айттық, одан бөлек, Nickelodeon қазақшаға ауысты. Қазақтілді коммуникация маманы болғандықтан, биылдан бастап тілі қазақшаланбаған көптеген әлемдік ірі бренд, компаниялар тарапынан кеңес сұрау, аудиторияның ерекшеліктерін білуге деген сұраныстар көбейді. Сондықтан, тренд дегенде - мен шынымен де көзбен көріп, қолмен ұстаған нәрсемді айтып отырмын. Айбар Олжаев Abai.kz
